## **1.2.a. melléklet:** **Csoportok feladatai**

1. **Összehasonlítás**:

Osszátok a fekvő helyzetű kartonlapot 4 oszlopra! Majd az oszlopokat 5 sorra! Használjatok vonalzót, mérőszalagot!

A borítékban találtok összevágott képdarabokat és szókártyákat. Illesszétek össze és ragasszátok fel a kartonlapon az oszlopok tetejére a képeket és a bal oldali oszlopba az összehasonlítás szempontjait!

Végezzétek el az összehasonlítást!

Nevezzétek meg az állatcsoportot, ahová az állatok tartoznak!

1. **Élet a kaptárban**:

Olvassátok el a cikkrészleteket!

Dolgozzatok párban, mondjátok el egymásnak, ki mit olvasott!

Beszéljétek meg a csoportban, kinek mi volt a legérdekesebb!

Helyezzétek el egy idővonalon a méhek életének főbb mozzanatait!

1. **A méhek feladata a természetben**

Kutass a neten!

Készíts gondolattérképet!

*Gondolattérkép: A csomagolópapír közepére kerüljön a fő téma, majd köré a szempontok! Azokhoz csatlakoztatva egy-egy kulcsszót írunk. Különböző színekkel, formákkal lehet szemléletesebbé tenni az elágazásokat, az összetartozó fogalmakat.*

1. **Fogynak a méhek**

Olvassátok el a cikket!

Készítsetek plakátot a méheket veszélyeztető dolgokról!